Τατσουγιόσι Μίκι

Ο Τατσουγιόσι "Ριούκι" Μίκι (三木龍喜 Tatsuyoshi 'Ryuki' Miki), (11 Φεβρουαρίου 1904 - 9 Ιανουαρίου 1967) ήταν Ιάπωνας πρωταθλητής της αντισφαίρισης. Μεγαλύτερη επιτυχία του ήταν να κερδίσει το Γουίμπλετον του 1934 στο μικτό με συμπαίκτρια την Ντόροθι Ράουντ Λιτλ.

Ο Ριούκι Μίκι γεννήθηκε στο Τακαμάτσου. Κατά τη διάρκεια των σπουδών του στην ανώτατη εμπορική σχολή του Κόμπε, έπαιξε αντισφαίριση για την ομάδα του κολεγίου. Εκεί προσεγγίστηκε από την Τομίκο Ατάκα, κόρη του ιδιοκτήτη της εμπορικής εταιρείας Ataka, η οποία του ζήτησε να γίνει προπονητής της. Ο Μίκι έγινε υπάλληλος στην Ataka Company και στα τέλη της δεκαετίας του 1920 στάλθηκε στο Λονδίνο. Ο επίσημος στόχος του ήταν να βοηθήσει τον εκπρόσωπο της τοπικής εταιρείας Kyutaro Izaki, αλλά στην πραγματικότητα υποτίθεται ότι ήταν σύντροφος και προσωπικός βοηθός του Eiichi Ataka, κληρονόμου της εταιρείας και ταλαντούχου καλλιτέχνη που έλαβε μαθήματα πιάνου στο Λονδίνο, καθώς και της γυναίκα του Μικόκο παλιά συμμαθήτρια του.

Στο Λονδίνο ο Μίκι έπαιζε συχνά σε τουρνουά ερασιτεχνικού τένις. Στο πρωτάθλημα του Γουίμπλετον έπαιξε έξι φορές στη σειρά, από το 1929 έως το 1934, και τέσσερις φορές (1930-1933) έφτασε στον τρίτο γύρο του απλού. Έφτασε επίσης στα προημιτελικά δύο φορές το 1932 και το 1934. Το 1932 μαζί με τον συμπατριώτη του Τζιρό Σάτο νίκησαν στον τρίτο γύρο τους Τζακ Κρόφορντ και Χάρρυ Χόπμαν και το 1934 με συμπαίκτη τον Βέρνον Κίρμπυ έχασαν στον δεύτερο γύρω από τους Κρόφορντ και Άντριαν Κουίστ, όλοι παίκτες στην πρώτη δεκάδα την εποχή εκείνη. 

Αλλά η κύρια επιτυχία του Μίκι επιτεύχθηκε στο μικτό. Με τη Βρετανή Ντόροθι Ράουντ Λιτλ την οποία προπονεί ταυτόχρονα και συνεργάζεται από το 1931 έφτασαν για πρώτη φορά στους προημιτελικούς του Γουίμπλετον το 1933 και το επόμενο έτος κέρδισαν στο μικτό καθιστώντας τον Ριούκι τον πρώτο Ιάπωνα παίκτη στην ιστορία που κέρδισε τουρνουά γκραντ σλαμ. 

Στα μικρότερα τουρνουά των Βρετανών, με όχι τόσο ισχυρούς αντιπάλους, ο Μίκι ήταν συχνά φιναλίστ. Μεταξύ άλλων, κέρδισε τουρνουά στο Croydon και στο Eastbourne (1930), το Μπίρμιγχαμ (1931), το Edgbaston (1933) και το Μέλμπουρυ (1934). Τα πρωταθλήματα του Weybridge στο λόφο St Georges ο Μίκι το κέρδισε τρεις φορές, το 1929, το 1930 και το 1933, κερδίζοντας επίσης δύο φορές (το 1931 και το 1934) τα πρωταθλήματα του Σέφιλντ και Hallamshire.

Εκτός από τα τουρνουά στο βρετανικό έδαφος, ο Ριούκι Μίκι έλαβε μέρος και σε άλλα τουρνουά στην Ευρώπη. Το 1932 στο Πρωτάθλημα αντισφαίρισης Ανατολικής Μεσογείου ήταν πρώτος στο διπλό με συμπαίκτη τον Τζιρό Σάτο. Έπαιξε τρεις φορές στο γαλλικό πρωτάθλημα και έφτασε στον τρίτο γύρο το 1933. 

Το 1932 έπαιξε για την ομάδα της Ιαπωνίας στο κύπελλο ντέιβις στην ευρωπαϊκή ζώνη και κέρδισε και τα τρία του παιχνίδια στο διπλό με συμπαίκτη τον Τζιρό Σάτο, συμπεριλαμβανομένου του ευρωπαϊκού ημιτελικού με την Ιταλία, οι Ιταλοί κέρδισαν τελικά τον αγώνα 3 - 2. Τον Φεβρουάριο του 1934 ο Τατσουγιόσι Μίκι έγινε αρχηγός της ομάδας της Ιαπωνίας στο κύπελλο Ντέιβις, αλλά ο θάνατος του ηγέτη της ομάδας Σάτο άφησε τους Ιάπωνες χωρίς πιθανότητες στον πρώτο γύρο εναντίον των Αυστραλών που έληξε με ήττα 4 - 1. Ο ίδιος αποχώρησε από την αντισφαίριση μετά το 1934 και πέθανε στο Τόκιο.

Παραπομπές 

Ιάπωνες αθλητές αντισφαίρισης
Ιάπωνες προπονητές αντισφαίρισης